Държавен вестник, бр. 96, 2011 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  96
(2) Пренасянето на парични средства чрез 
пощенски пратки е забранено с изключение на 
пратки с обявена стойност. 
(3) Пренасянето на парични средства чрез 
пощенски пратки от БНБ и банките се извършва 
по ред, определен с наредбата по чл. 14г.“
§ 9. Създава се чл. 11а:
„Пренасяне на парични средства през граница-
та на страната за или от трета страна
Чл. 11а. (1) Пренасянето на парични средства 
в размер на 10 000 евро или повече или тяхната 
равностойност в левове или друга валута за или 
от трета страна подлежи на деклариране пред 
митническите органи. 
(2) При пренасяне на парични средства в 
размер на 30 000 лв. или повече или тяхната 
равностойност в друга валута през границата на 
страната за трета страна лицата предоставят и 
удостоверение от компетентната териториална 
дирекция на Националната агенция за приходите 
за липса на задължения или документ, удостове-
ряващ, че лицето не е вписано в регистъра на 
Националната агенция за приходите.
(3) При пренасяне на парични средства за 
трета страна в размер на 30 000 лв. или повече 
или тяхната равностойност в друга валута чуж-
дестранните физически лица декларират пред 
митническите органи само вида и размера на 
пренасяните парични средства, когато стойност-
та им не надвишава предходно декларираните 
парични средства.
(4) В случаите на основателни съмнения 
или данни за незаконни дейности, свързани с 
пренасянето на парични средства в размер по-
малко от 10 000 евро или тяхната равностойност 
в левове или друга валута, митническите органи 
могат да извършват контрол на физическите 
лица, като изискват от лицата да предоставят 
информация, свързана с тези средства. Митниче-
ските органи служебно въвеждат информацията 
в регистъра по чл. 10а.
(5) Задължението за деклариране по ал. 1 се 
смята за неизпълнено при отказ за деклариране 
или ако декларираната информация е невярна 
или непълна.“
§ 10. Създава се чл. 11б:
„Пренасяне на парични средства през границата 
на страната за или от държава – членка на Ев-
ропейския съюз
Чл. 11б. (1) Пренасянето на парични средства 
в размер на 10 000 евро или повече или тяхната 
равностойност в левове или друга валута през 
границата на страната за или от държава – членка 
на Европейския съюз, се декларира при поискване 
от страна на митническите органи. 
(2) При пренасянето на парични средства за 
или от държава – членка на Европейския съюз, 
се прилага и чл. 11а, ал. 4.
(3) Задължението за деклариране при по-
искване по ал. 1 се смята за неизпълнено при 
отказ за деклариране или ако декларираната 
информация е невярна или непълна.“
§ 11. В чл. 12, ал. 2 думата „определя“ се 
заменя с „може да определи по своя преценка“.
§ 12. В чл. 13 се правят следните изменения 
и допълнения:
1. В ал. 2, изречение второ след думите „в 
регистъра“ се добавя „и за потвърждаването 
или издаването на сертификат по Схемата за 
сертифициране в рамките на Кимбърлийския 
процес за международната търговия с необра-
ботени диаманти и за физическата проверка на 
пратките/партидите с необработени диаманти“.
2. В ал. 4, изречение първо думата „чужбина“ 
се заменя с „друга държава“.
§ 13. В чл. 14 се правят следните изменения: 
1. Заглавието се изменя така: „Пренасяне 
на благородни метали и скъпоценни камъни и 
изделия със и от тях през границата на страната“. 
2. Алинея 1 се изменя така:
„(1) Лицата могат да пренасят през границата 
на страната неограничено количество благородни 
метали и скъпоценни камъни и изделия със и 
от тях.“ 
3. В ал. 2 думите „Вносът и износът“ се заменят 
с „Пренасянето през границата на страната“, а 
думите „са забранени“ се заменят с „е забранено“.
4. Алинея 3 се изменя така: 
„(3) Пренасянето на благородни метали и 
скъпоценни камъни и изделия със и от тях чрез 
пощенски пратки от БНБ и банките се извършва 
по ред, определен с наредбата по чл. 14г.“
§ 14. Създава се чл. 14а:
„Пренасяне на благородни метали и скъпоценни 
камъни и изделия със и от тях през границата 
на страната за или от трета страна
Чл. 14а. (1) Пренасянето на благородни ме-
тали и скъпоценни камъни и изделия със и от 
тях през границата на страната за или от трета 
страна подлежи на деклариране пред митни-
ческите органи в случаите, по реда и начина, 
определени с наредбата по чл. 14г. 
(2) Задължението за деклариране по ал. 1 се 
смята за неизпълнено при отказ за деклариране 
или ако декларираната информация е невярна 
или непълна.“
§ 15. Създават се чл. 14б, 14в и 14г:
„Пренасяне на благородни метали и скъпо-
ценни камъни и изделия със и от тях през 
границата на страната за или от държава –  
членка на Европейския съюз
Чл. 14б. (1) Пренасянето на благородни ме-
тали и скъпоценни камъни и изделия със и от 
тях през границата на страната за или от дър-
жава – членка на Европейския съюз, се декла-
рира при поискване от страна на митническите 
органи в случаите, по реда и начина, определени 
с наредбата по чл. 14г. 
(2) Задължението за деклариране при по-
искване по ал. 1 се смята за неизпълнено при 
отказ за деклариране или ако декларираната 
информация е невярна или непълна.